CELEX: 32000D0068(01)
Language: lv
Date: 1999-12-22 00:00:00
Title: Komisijas Lēmums (1999. gada 22. decembris), ar ko groza Komisijas Lēmumu 93/623/EEK un nosaka vaislai un gaļai paredzētu zirgu identifikāciju (izziņots ar dokumenta numuru C(1999) 5004)Dokuments attiecas uz EEZ

Svarīgs juridisks paziņojums

|

32000D0068(01)

Oficiālais Vēstnesis L 023 , 28/01/2000 Lpp. 0072 - 0075

		Komisijas Lēmums(1999. gada 22. decembris),ar ko groza Komisijas Lēmumu 93/623/EEK un nosaka vaislai un gaļai paredzētu zirgu identifikāciju(izziņots ar dokumenta numuru C(1999) 5004)(Dokuments attiecas uz EEZ)(2000/68/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1990. gada 26. jūnija Direktīvu 90/427/EEK par zootehniskajiem un ģenealoģiskajiem nosacījumiem, kas regulē Kopienas iekšējo tirdzniecību ar zirgiem [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 8. panta 1. punktu,ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, kas regulē zirgu apriti un ievešanu no trešām valstīm [2], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās ievilkumu,tā kā:(1) ar Lēmumu 93/623/EEK [3] Komisija noteica identifikācijas dokumentu (pasi), kas jāpievieno reģistrētiem zirgiem;(2) lai nodrošinātu dzīvnieka pastāvīgu identitāti, jāgroza Lēmums 93/623/EEK un jāievieš mūža numurs;(3) saskaņā ar Direktīvas 90/426/EEK 4. panta 4. punkta ii) ievilkumu zirgi, kas paredzēti vaislai un gaļai, to aprites laikā jāidentificē pēc metodes, ko noteiks Komisija;(4) daļu informācijas, kas paredzēta Lēmumā 93/623/EEK, var izmantot, lai identificētu vaislai un gaļai paredzētus zirgus;(5) vaislai un gaļai paredzētie zirgi, kā arī reģistrētie zirgi zināmā to dzīves posmā var kļūt par zirgiem, kas paredzēti kaušanai nolūkā tos lietot pārtikā, kā noteikts Direktīvas 90/426/EEK 2. panta d) punktā;(6) veterināro medikamentu lietošana zirgiem ir pakļauta noteikumiem, kas paredzēti Padomes 1981. gada 25. septembra Direktīvā 81/851/EEK par dalībvalstu tiesību aktu tuvināšanu attiecībā uz veterinārajiem medikamentiem [4], kurā jaunākie grozījumi izdarīti ar Direktīvu 93/40/EEK [5];(7) saskaņā ar 1990. gada 26. jūnija Regulas (EEK) Nr. 2377/90, ar ko nosaka Kopienas procedūru veterināro medikamentu atlieku maksimāli pieļaujamo daudzumu noteikšanai dzīvnieku izcelsmes pārtikas produktos [6], kurā jaunākie grozījumi izdarīti ar Regulu (EK) Nr. 1308/99 [7] 14. pantu, no 2000. gada 1. janvāra Kopienā bez izņēmuma ir aizliegts lietot produktīvajiem dzīvniekiem veterināros medikamentus, kas satur farmakoloģiski aktīvas vielas, kuras nav minētas šīs regulas I, II vai III pielikumā; attiecīgi, zirgus var ārstēt tikai ar tādiem medikamentiem, kas satur farmakoloģiski aktīvas vielas, kuras minētas šīs regulas I, II vai III pielikumā;(8) Komisija apsver Direktīvas 81/851/EEK 1. panta grozīšanu, lai ieviestu produktīvo dzīvnieku definīciju un pieļautu atvieglojumus attiecībā uz dažām šādu sugu grupām, kurās iekļautie dzīvnieki ir pietiekami identificēti un kontrolēti; šādus atvieglojumus var attiecināt uz zirgiem, kas skaidri identificēti un īpaši atzīmēti identifikācijas dokumentā kā tādi, kas nav paredzēti nokaušanai vai ir paredzēti nokaušanai kontrolētos apstākļos saskaņā ar Kopienas tiesību aktiem;(9) savā sanāksmē 1999. gada 9. līdz 11. novembrī Veterināro medikamentu zinātniskā komiteja izskatīja Komisijas pieprasījumu norādīt atbilstošu vispārēju zāļu izdalīšanās periodu pēc to lietošanas vielām, kas nav iekļautas Regulas (EEK) Nr. 2377/90 pielikumosun ieteica noteikt minēto periodu vismaz seši mēneši;(10) Padomes 1964. gada 26. jūnija Direktīvas 64/433/EEK par svaigas gaļas ražošanas un tirdzniecības nosacījumiem [8], kurā jaunākie grozījumi izdarīti ar Direktīvu 95/23/EK [9], noteikumus piemēro nepārnadžu gaļai; saskaņā ar minēto direktīvu kaušanai paredzētie dzīvnieki jāidentificē, lai kompetentās iestādes varētu noteikt to izcelsmi; Direktīvas 90/426/EEK 7. panta 3. punktā ir prasīts, lai oficiālais veterinārārsts kautuvē reģistrētu nokauto zirgu identifikācijas numurus vai identifikācijas dokumenta numurus;(11) saskaņā ar Direktīvu 64/433/EEK oficiālajam veterinārārstam, veicot pirmsnāves veselības pārbaudi, jāpievērš uzmanība jebkurām pazīmēm, ka dzīvniekiem var būt lietotas vielas ar farmakoloģisku ietekmi vai ka tie var būt patērējuši jebkuras citas vielas, kas padara to gaļu par kaitīgu cilvēku veselībai; līdz ar to identifikācijas dokumentā iekļautās medicīniskās kartes pārbaude veido daļu no novērtējuma;(12) zirgu ievešanas nosacījumi ir noteikti Direktīvā 90/426/EEK, un jo īpaši Komisijas Lēmumos 93/196/EEK [10]un 93/197/EEK [11];(13) attiecīgi jāpārveido reģistrēto zirgu identifikācijas dokuments;(14) jānosaka vaislai un gaļai paredzētu zirgu identifikācijas dokumenta paraugs, vadoties no reģistrētu zirgu identifikācijas dokumentu;(15) lai dotu dalībvalstīm laiku ierosināto pasākumu izpildei, jāparedz pārejas posms;(16) šajā lēmumā paredzētie pasākumi ir saskaņā ar Pastāvīgās zootehnikas komitejas un Pastāvīgās veterinārijas komitejas atzinumu,IR PIEŅĒMUSI ŠO LĒMUMU.1. pantsLēmuma 93/623/EEK pielikumu groza šādi.1. Vispārējo norādījumu par pasi II daļas A punktā attiecīgā secībā iekļauj šādus vārdus:"6. IX punkts:ĀrstēšanaŠā punkta I daļa un II daļa vai III daļa pienācīgi jāaizpilda saskaņā ar šajā punktā paredzētajiem norādījumiem"2. Saskaņā ar šā lēmuma pielikumu pievieno jaunu punktu.2. pants1. Identifikācijas numurs, kas minēts Lēmumā 93/623/EEK noteiktā identifikācijas dokumenta II punkta 1. apakšpunktā, ir dzīvnieka mūža numurs, kas jāsaglabā vai atsauce uz kuru jāizdara ikreiz, kad kompetentās iestādes groza konkrētā dzīvnieka reģistrācijas datus.2. Identifikācijas numurs., kas minēts 1. punktā, ir identifikācijas numurs, kas minēts Direktīvas 90/426/EEK 7. panta 3. punktā.3. pantsIdentifikācijas dokumentā, kas pievienots vaislai un gaļai paredzētiem zirgiem to aprites laikā, jābūt vismaz tai informācijai, kas paredzēta Lēmumā 93/623/EEK noteiktā identifikācijas dokumenta I, II, III, IV un IX punktā.4. pantsDalībvalstis nodrošina, lai, vēlākais, no 2000. gada 1. jūlija reģistrētiem zirgiem un vaislai un gaļai paredzētiem zirgiem būtu pievienots identifikācijas dokuments, kas minēts attiecīgi 1. un 3. pantā, izņemot gadījumus, kad obligātie ieraksti 1. pantā minētajā punktā pieprasa šāda dokumenta tūlītēju izdošanu pirms minētā datuma.5. pantsŠis lēmums ir adresēts dalībvalstīm.Briselē, 1999. gada 22. decembrīKomisijas vārdā —Komisijas loceklisDavid Byrne[1] OV L 224, 18.8.1990., 55. lpp.[2] OV L 224, 18.8.1990., 42. lpp.[3] OV L 298, 3.12.1993., 45. lpp.[4] OV L 317, 6.11.1981., 1. lpp.[5] OV L 214, 24.8.1993., 31. lpp.[6] OV L 224, 18.8.1990., 1. lpp.[7] OV L 156, 23.6.1999., 1. lpp.[8] OV L 243, 11.10.1995., 7. lpp.[9] OV L 243, 11.10.1995., 7. lpp.[10] OV L 86, 6.4.1993., 7. lpp.[11] OV L 86, 6.4.1993., 16. lpp.--------------------------------------------------PIELIKUMS"IX SADAĻA"+++++ TIFF ++++++++++ TIFF +++++--------------------------------------------------